als_Latn dik_Latn sag_Latn
“Këto përgjime vërtetojnë edhe më shumë tezat që kemi të bëjmë më organizata kriminale që kanë udhëhequr vendin dhe po e udhëheqin edhe sot. Me këto publikime të përgjimeve tregohet që organizata famëkeqe SHIK-u ishte pjesë përbërëse e PDK-së, pra kemi të bëjmë me dy udhëheqës të saj, Hashim Thaçin dhe Kadri Veselin të cilët edhe sot janë njerëzit më të fuqishëm politikisht në Kosovë dhe njerëzit më të fuqishëm të krimit”, ka thënë Islami.
Gjatë ditës së djeshme, në media u publikuan disa përgjime, ku akterë kryesorë ishin shefi i grupit parlamentar të Partisë Demokratike të Kosovës, Adem Grabovci dhe ish kryetari i kësaj partie, tashmë president i vendit, Hashim Thaçi.
Bazuar në këto përgjime telefonike, del se Adem Grabovci është njeriu kryesor që i koordinon të gjitha aktivitet e paligjshme të partisë, dhe këtë e bën në dijeni dhe në bashkëveprim me Hashim Thaçin, tashmë president i Kosovës të cilin Adem Grabovci e quan “shef”. Po ashtu Grabovci i përgjigjet edhe kryetarit aktual të PDK-së, Kadri Veseli.
Publikimi i këtyre përgjimeve, ka shkaktuar reagime të shumta në skenën publike dhe politike në Kosovë.
Kryetari i Prishtinës, Shpend Ahmeti përmes një postimi në Facebook ka thënë se duhet ti japim fund njëherë e përgjithmonë kapjes së shtetit.
“Këto përgjime në qoftë se janë sipas këtij paralajmërimi i vendosin shumë gjëra në perspektivë; edhe debatet e ditëve të fundit, edhe temat e viteve të fundit, edhe shumë gjëra të tjera. Duhet ti japim fund një here e përgjithmonë hajnive e kapjes se shtetit!”, ka shkruar Ahmeti.
Po ashtu edhe deputeti i Nisma-s dhe ish anëtarë i PDK-së, Zafir Berisha, duke komentuar përgjimet e publikuara ka thënë se pikërisht për shkak të personave që u dëgjohet zëri në incizime është larguar nga PDK-ja.
“Afera ”Pronto 2” që po qarkullon në media me një video incizim tregon atë që jemi duke thënë qe një kohë të gjatë se ,,President,, të vendit kemi një ,,rrugaçë,, që për dekada të tëra ka me i vuajt pasojat ky vend nga veprimet e tij. Imagjinoni kur një bërllok që është pjesë e krimit të organizuar dhe pjesë e qeveris të dënuarit Muja shanë me nënë deputetin e respektuar të partisë së vet Nait Hasanin. A jeni duke u bindë se pse jam larguar nga PDK-ja në prill 2010 sepse kjo parti filloi të kaloi në organizatat kriminiale nga një parti normale. Zafa”, ka thënë Zafir Berisha.
Po ashtu edhe deputeti dhe ish nënkryetari i Vetëvendosjes, Driton Çaushi ka theksuar se këto përgjime janë dëshmi se shteti është kidnapuar dhe se është koha që qytetarët të ngrenë kokë kundër këtij kidnapimi.
“Gjepurat si këto të Adem Grabovcit për të lidhur kundërshtarët politik me UDB-në dhe regjimin serbo-jugosllav janë shndërruar në një protokoll bajat të mbrojtjes të zaptuesve të shtetit dhe medieve të tyre”, ka shkruar Çaushi.
Për analistin Gazmend Islami, publikimi i këtyre përgjimeve vërteton atë se SHIK-u ishte pjesë përbërëse e PDK-së.
“Këto përgjime vërtetojnë edhe më shumë tezat që kemi të bëjmë më organizata kriminale që kanë udhëhequr vendin dhe po e udhëheqin edhe sot. Me këto publikime të përgjimeve tregohet që organizata famëkeqe SHIK-u ishte pjesë përbërëse e PDK-së, pra kemi të bëjmë me dy udhëheqës të saj, Hashim Thaçin dhe Kadri Veselin të cilët edhe sot janë njerëzit më të fuqishëm politikisht në Kosovë dhe njerëzit më të fuqishëm të krimit”, ka thënë Islami.
Më tej sipas Islamit, personat të cilët janë akterë kryesorë në këto përgjime, do te duhej të largoheshin nga dhe të përfundonin prapa grilave, pasi sipas tij duhet të fillojnë hetimet dhe të ngrihet aktpadi ndaj Hashim Thaçit, Kadri Veselit, Adem Grbaovcit.
“Mendoj se ka vdekur qytetaria në Kosovë, sepse po të ndodhnin në vendet e zhvilluara gjëra të tilla, do të bëhej tërmet derisa personat e apostrofuar të largoheshin nga politika dhe të përfundonin prapa grilave. Nuk ka çka të ndodh më shumë sesa kjo që është bërë publike, që mos të fillojnë hetimet dhe të ngrihet aktpadi nda Hashim Thaçit, Kadri Veselit, Adem Grbaovcit dhe bandës së tyre të tmerrshme. Tash edhe ata që deri më sot nuk besonin se SHIK-u ishte para politika e Kosovës, po vërtetohet që asnjëherë në Kosovë nuk kemi pas zgjedhje të lira e pushtet të lirë, por çdo herë pushtet të dhunshëm të kontrolluar nga SHIK-u”, ka thënë Islami.
Në fund Islami thekson se që LDK të distancohet nga PDK dhe të prish koalicionin sepse nëse vazhdon me kriminel të qeverisë vendin, ajo nuk do të jetë asgjë më e mirë se ata.
Ndërsa, analisti Faik Krasniqi, për gazetën “Bota sot”, thotë se këto përgjime nuk janë për të çuditur, pasi kjo nuk është hera e parë që publikohen, duke kujtuar aferën “Pronto”, e cila u hesht sikur te mos kishte ndodhur fare. Sipas tij kështu do të veprohet edhe kësaj radhe dhe kjo aferë do të heshtet, thua që nuk ka ndodhur asgjë.
“Para disa viteve doli në shesh afera e përgjimeve, afera ''Pronto'' e njerëzve të nëntokës të PDK-së. Dhe kjo nuk është hera e parë që dalin përgjime për këta njerëz, për pisllëqet e tyre të bëra gjatë qeverisjes së PDK-së! Prandaj, këto përgjime të këtyre njerëzve të nëntokës nuk më çudisin fare, sepse ashtu siç u heshtë afera ''Pronto'' e para disa viteve, do të heshtet edhe kjo aferë tjetër e përgjimeve, thua që nuk ka ndodhur asgjë”, ka thënë Krasniqi.
Sipas tij, në një vend normal, pas publikimit të këtyre përgjimeve do të duhej që Prokuroria e shtetit të lëshonte fletë arrest për arrestimin e të gjithëve atyre që janë të përfshirë.
“Në një vend normal, sepse ne s'jemi dhe nuk konsiderohemi vend normal, por edhe si shoqëri jonormale, pas publikimit të këtyre përgjimeve për aferat dhe skandalet e tyre të shumta, duke filluar nga Hashim Thaçi e deri tek zyrtari më i vogël i këtij vendi, të përfshirë në një mënyrë apo tjetrën në pisllëqe, afera korruptive, gradime, punësime të paligjshme dhe favore të ndryshme, do të duhej menjëherë pas publikimit, Prokuroria e shtetit të lëshonte fletëarrest për arrestimin e të gjithëve të involvuarve! Por, meqë jetojmë në një vend ku nuk sundon ligji, por shtet i kapur nga mafia-politike, nga të ''fortit'' dhe pashallarët e këtij vendi, edhe kjo çudi si çdo çudi tjetër në Kosovën e mafiozëve dhe kriminelëve, s'do të zgjas më shumë se 3 ditë. E, këta qelbësira prapë do vazhdojnë me avazin e vjetër, duke na vjedhur e plaçkitur”, thotë në fund Krasniqi.
Ndërsa Kryeprokurori i Shtetit, Aleksandër Lumezi, në njërën prej emisioneve në Kosovë ka thënë se lidhur me këto përgjime është njoftuar vetëm përmes mediave dhe ende nuk ka marrë ndonjë shkresë zyrtare.
“Me sa jam i njoftuar përgjimet janë bërë nga prokurorët kompetent më herët lidhur me një rast penal i cili u zhvillu dhe e sigurisht se kanë dalë nga aty”, tha Lumezi.
Sipas kryeprokurorit Lumezi, do të analizohen në detaje përgjimet për të parë nëse ka elemente për nisjen e hetimeve për vepër penale.
Kurse, i apostrofuari kryesor, Adem Grabovci ka thënë se këto përgjime janë tendenca për eliminime politike të cilat i lidh me situatat të UDB-së.
“Shiko kjo mua më rikujton kohën kur më kanë arrestuar UDB-ja Jugosllave kur më kishin akuzuar për veprat e mira për të mirën e vendit në vitin 1984 . Më patën bërë akuza të rënda dhe kur i lexoja në burg mendoja kush është ky njeri. Edhe tash po ndodhë e njëjta gjë, nuk është shumë panjohur. Tendenca për të eliminuar njerëz është shumë e madhe”, ka thënë Adem Grabovci.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn